দেশের সেরার তালিকায় প্রথম দশে স্বীকৃতি পেল কলকাতা মেডিক্যাল কলেজ ও হাসপাতাল

ওয়েবডেস্ক-বিরাট সাফল্য! দেশের সেরা চিকিৎসা প্রতিষ্ঠানগুলির (Best Medical Institution) তালিকায় জায়গা করে নিল কলকাতা মেডিক্যাল কলেজ ও হাসপাতাল (Kolkata Medical College and Hospital)। ২০২৪ সালের আইআইআরএফ (IIRF) র‌্যাঙ্কিংয়ে দেশের সেরা ১০ এমবিবিএস কলেজের তালিকায় নবম স্থানে উঠে এসেছে কলকাতা মেডিক্যাল কলেজ।

একইসঙ্গে, এই মেডিক্যাল কলেজ পূর্ব ভারতের মধ্যে এক নম্বর চিকিৎসা প্রতিষ্ঠান হিসেবেও স্বীকৃতি পেল। এর ফলে বহুদিন পর জাতীয় স্তরে ফের চমক দিল এই শতাব্দী প্রাচীন প্রতিষ্ঠান।

আরও পড়ুন- ফের প্রবল বৃষ্টির পূর্বাভাস, ভাসবে কোন কোন জেলা? গরম থাকবে কতদিন?

কেন্দ্রীয় স্বেচ্ছাসেবী সংস্থা আইআইআরএফ বা ‘ইন্ডিয়ান ইন্সটিটিউশনাল র‌্যাঙ্কিং ফ্রেমওয়ার্ক’ যে সাতটি বিষয়ের উপর ভিত্তি করে র‌্যাঙ্ক দিয়ে থাকে। তার মধ্যে রয়েছে প্রতিষ্ঠানের শিক্ষাগত উৎকর্ষতা, প্র‌্যাকটিসের সুযোগ, শিক্ষণ পদ্ধতি, গবেষণা কার্যক্রম, ইন্ডাস্ট্রি ইন্টারফেস(স্বাস্থ‌্য প্রতিষ্ঠান ইন্টানর্শিপে কতটা সহযোগিতা করে)।  এছাড়াও দেখে নেওয়া হয় স্বাস্থ্য প্রতিষ্ঠানের প্লেসমেন্ট স্ট্র‌্যাটেজি কেমন।

২০২৩ সালে ১২ নম্বর স্থানে জায়গা ছিল কলকাতা মেডিক্যাল কলেজের। এই বছর বছর ১০ নম্বর স্থানে জায়গা করে নিল শতাব্দী প্রাচীন এই প্রতিষ্ঠান। ক্রমতালিকায় রয়েছে ৯ নম্বরে। র‌্যাঙ্কিং অনুযায়ী প্রথম স্থান দখল করেছে দিল্লির অল ইন্ডিয়া ইন্সটিটিউট অফ মেডিক‌্যাল সায়েন্স।

আইআইআরএফ-এর র‌্যাঙ্কিংয়ে সর্বভারতীয় র‌্যাঙ্কে ২৯ নম্বরে রয়েছে এসএসকেএম, ৩৬ নম্বরে কলকাতা ন‌্যাশনাল মেডিক‌্যাল কলেজ, ৩৮ নম্বরে রয়েছে আরজিকর মেডিক‌্যাল কলেজ।

দেখুন আরও খবর-